जिंदगी में मशहूर होने, सब के द्वारा सराहे जाने की इच्छा तो हर किसी व्यक्ति के मन में होती ही है। फर्क सिर्फ इस बात में आता है कि सपनों मे देखे गए उस आकर्षक व्यक्तित्व को पाने के लिए हम किस तरह का यत्न करते हैं । अमृता जी की पाँचवी कथा एक ऍसे दिग्भ्रमित लड़की की सच्ची केस स्टडी है जो अपने बगल में रहने वाली मिस डी को मिलने वाले स्नेह को खुद पाने की चाहत रखती थी । मिस डी की लोकप्रियता उसके दिल में उसके लिए नफरत जगाती थी । इस नफरत को मिटाने के लिए वो किन हदों से गुजरती है इसका चित्रण अमृता जी ने बखूबी किया है.